**LĒMUMS**

Liepājā

|  |  |
| --- | --- |
| 2024. gada 23. maijā |  Nr.227/5(prot. Nr.5, 44.§) |

Par zemesgabala Sabiles ielā 9,

blakus nekustamajam īpašumam

Sabiles ielā 7, daļas iznomāšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 28. punktu, 29.1. un 30.1. apakšpunktu, izskatot [..] 2024. gada 19. aprīļa iesniegumu, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 22. aprīļa priekšlikumu (sēdes protokols Nr.6) un Liepājas valstspilsētas pašvaldības domes pastāvīgās Attīstības komitejas 2024. gada 16. maija lēmumu (sēdes protokols Nr.­­­5), Liepājas valstspilsētas pašvaldības dome **nolemj:**

1. Iznomāt [..] uz 5 (pieciem) gadiem zemesgabala Liepājā Sabiles ielā 9 (kadastra Nr.1700 023 0046), blakus nekustamajam īpašumam Sabiles ielā 7, daļu 256,5 m2 platībā, kas atbilst ½ domājamai daļai no 513 m2 kopplatības (pielikumā), nekustamā īpašuma Sabiles ielā 7 ½ domājamās daļas apsaimniekošanai.

2. Liepājas Nekustamā īpašuma pārvaldei sagatavot līguma projektu par lēmuma 1. punktā minētā zemesgabala Sabiles ielā 9 (kadastra Nr.1700 023 0046), blakus nekustamajam īpašumam Sabiles ielā 7, daļas iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabalu;

2.2. nomnieks maksā nomas maksu 1,5% apmērā no zemesgabala kadastrālās vērtības gadā, bet ne mazāk kā valstī noteikto minimālo nomas maksu gadā;

2.3. nomnieks papildus nomas maksai maksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

 2.6. nomnieks saskaņā ar Liepājas pilsētas domes 2020. gada 17. decembra saistošajiem noteikumiem Nr.47 “Liepājas pilsētas pašvaldības teritorijas kopšanas un būvju uzturēšanas saistošie noteikumi” un citiem kārtību regulējošiem noteikumiem nodrošina iznomātās vietas un tās apkārtnes uzturēšanu kārtībā;

2.7. nomniekam atļauts minēto zemesgabalu norobežot ar pagaidu metāla sieta žogu.

3. Lēmuma 1. punktā minētajai zemesgabala daļai kadastra vērtēšanas vajadzībām noteikt lietošanas mērķi – individuālo dzīvojamo māju apbūve (kods 06 01).

4. Pilnvarot Liepājas Nekustamā īpašuma pārvaldes vadītāju parakstīt zemes nomas līgumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks atkāpjas no līguma.

5. Gadījumā, ja [..] vainas dēļ līgums par lēmuma 1. punktā minētā zemesgabala Sabiles ielā 9, blakus nekustamajam īpašumam Sabiles ielā 7, daļas nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

6. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam |